**Դոմենիկո Կամպանոլա** (իտալ.՝ Domenico Campagnola, 1500[…], Վենետիկ, Վենետիկի հանրապետություն - դեկտեմբերի 10, 1564(1564-12-10), Պադովա, Վենետիկի հանրապետություն), Վերածննդի դարաշրջանի իտալացի փորագրող, նկարիչ, գծագրող և գրքերի նկարազարդող։ XVI դարի առաջին կեսի Պադովայի դպրոցի ամենանշանակալի վարպետներից մեկը։

Կենսագրություն
--------------

Եղել է գերմանացի արհեստավորի որդի, Ջուլիո Կամպանյոլայի որդեգրյալը և աշակերտը (ամենայն հավանականությամբ որդեգրվել է վաղ տարիքու): Նրա վաղ նկարների և տպագրությունների մեծ մասը նվիրված է տիցիանական ոճի բնապատկերներին։

Իր ուսուցչի և հոր մահից հետո շուրջ 1515 թվականին, եղել է Վենետիկի ամենանշանավոր վարպետներից մեկը։

Ջուլիո Կոմպանոլայի պես նա նույնպես զբաղվել է փորագրությամբ, նրա առաջին աշխատանքները, որոնք թվագրվում են 1517 թվականով, վերաբերում են հռոմեական օրինակներին։ Նրա փորագրությունները, որոնցից հայտնի են տասնչորսը, ստեղծվել են կարճ ժամանակահատվածում՝ 1517-1518 թվականներին, երբ նա դեռ երիտասարդ էր։ Դրանց մեծ մասը թվագրվում է 1517 թվականով և ստորագրված են նր անվան կրճատ ձևով՝ «Do.Cap» կամ «Do.Camp»: Կամպանոլայի վաղ փորագրությունները և նկարները ցույց են տալիս, որ նա կրել է գերմանացի նկարիչ Ալբրեխտ Դյուրերի ազդեցությունը։

Միևնույն ժամանակ, Դոմենիկոն հաջողությամբ զբաղվել է գեղանկարչությամբ։ Նրա սրբերի պատկերող վաղ շարքը (Պադովա, Սանտա Կրոչեի եկեղեցի) մոտ է 15-րդ դարի Պադովայի դպրոցի ավանդույթներին, բայց արդեն 25-ամյա վարպետի ամենահաջողված գործերից մեկում՝ «Հովակիմի և Աննայի հանդիպումը» որմնանկարում (1525 թվական, Պադովա, Սքուոլա դել Կարմին) զգալի է Տիցիանի վաղ որմնանկարների ազդեցությունը (1511 թվական)։

Մինչև 1531 թվականը Պադովայի Սանտա Մարիա դե Սերվի եկեղեցու պահոցում (այժմ՝ Վենետիկ, Ակադեմիայի պատկերասրահներ) պահվել են չորս մարգարեների պատկերներով (մինչև գոտկատեղը) 4 տոնդո։ Տիցիանի ազդեցությունը նկատելի է նաև «Սուրբ Անտոնիոն հարություն է տալիս աղջկան» որմնանկարում (1530-ականներ, Պադովա, Սկուոլա դել Սանտո)։ 1540-ականների ստեղծագործություններում Կամպանոլան կրել է նաև Ջ. Պորդենոնեի ազդեցությունը, որը հատկապես նկատելի է «Պադովայի հովանավոր սուրբերը Մադոննայի առաջ» (1537 թվական, Պադովա, Քաղաքային թանգարան) տպավորիչ մեծ կոմպոզիցիայում։ Պորդենոնեի ազդեցությունն նկատելի է Կամպանոլայի՝ այս ժամանակաշրջանի այլ աշխատանքներում, մասնավորապես «Համբարձում» (1545-1550 թվականներ, Պրալիա, Բադիա) և նրա վերջին «Քրիստոսը գահի վրա և Պոդեստա Կավալին» (1552 թվական, Պադովա, Սանտա Ջուստինա եկեղեցի) մեծ կոմպոզիցիայում։

Պատկերասրահ
-----------

* «Պադովայի հովանավոր սրբեր Մադոննայի գահակալությունից առաջ», 1537թվական, Պադույա«Պադովայի հովանավոր սրբեր Մադոննայի գահակալությունից առաջ», 1537թվական, Պադույա
* Որմնանկարներ Դոմենիկո Կամպանյոլայի կողմից Սկուոլա դել Կարմինեում (Պադույա)Որմնանկարներ Դոմենիկո Կամպանյոլայի կողմից Սկուոլա դել Կարմինեում (Պադույա)
* Պադովա, Scuola del Carmine: Ciclo della vita della Vergine Maria, a destra Incontro di Gioacchino e sant'Anna presso la porta d'oro di Domenico Campagnola, a sinistra Natività di Maria di Giulio Campagnola.Պադովա, Scuola del Carmine: Ciclo della vita della Vergine Maria, a destra Incontro di Gioacchino e sant'Anna presso la porta d'oro di Domenico Campagnola, a sinistra Natività di Maria di Giulio Campagnola.
* ԲնանկարԲնանկար

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Domenico Campagnola
2. 1 2  KulturNav — 2015.
3. 1 2  Գեղարվեստի թագավորական ակադեմիա — 1768.
4. 1 2  RKDartists (նիդերլ.)
5. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
6. 1 2  Union List of Artist Names — 2017.
7. ↑  Jay A. Levinson (ed.) *Early Italian Engravings from the National Gallery of Art*, pp 410-436 National Gallery of Art, Washington (Catalogue), 1973, LOC 7379624

Արտաքին հղումներ
----------------

* Биография Доменико Кампаньола
* Работы художника

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա · Իտալացիների կենսագրական բառարան · Catholic (1997—…) · Treccani |
|  |
| 

|  Չափորոշչային վերահսկողություն |
| --- |
|  |
| BNE: XX1327212 · BNF: 14971080f · GND: 130184187 · ICCU: VEAV490068 · ISNI: 0000000066357492 · LCCN: nr92038795 · SUDOC: 253211506 · VIAF: 1112116 · ULAN: 500006898 · WorldCat VIAF: 1112116 |

 |

 |